Twee wat glo goud versteek by lughawe vasgetrek | Maroela Media
Twee mans is Vrydagaand by die OR Tambo Internasionale Lughawe in hegtenis geneem nadat hulle 39 goudstawe uit die land probeer smokkel het.
Sandile Memela, woordvoerder van die Suid-Afrikaanse Inkomstediens (SAID), het gesê die goudstawe, ter waarde van ongeveer R18,7 miljoen, is in die mans se handbagasie gevind nadat doeanebeamptes ŉ wenk opgevolg het.
“Een van die passasiers is ŉ Mosambiekse burger wat op pad was na Dubai nadat hy vroeër vanaf Mosambiek geland het. Die tweede passasier is ŉ Pakistani wat in Suid-Afrika woon. Hy het nie ŉ instapkaart gehad nie, maar het aan die beamptes gesê hy was op pad na Mosambiek,” het Memela gesê.
Van die goudstawe is in die Mosambieker se tas gevind waar dit in T-hemde toegedraai was, terwyl ander in ŉ papiersak binne die tas gevind is. Die stawe het altesaam 37 kg geweeg. Die Mosambieker het beweer die Pakistani het hom die handbagasie gegee om te dra.
“Daar word vermoed dat die twee mans die sekerheid by die lughawe omseil het in samewerking met lugredery-sekerheidsbeamptes,” het Memela gesê. Albei mans is in hegtenis geneem en sal Maandag in die hof verskyn.
In ŉ soortgelyke voorval is ŉ man Donderdag by die King Shaka-lughawe in KwaZulu-Natal in hegtenis geneem omdat hy 48 goudstawe met ŉ gewig van 5,6 kg onder sy klere versteek het.
Waarskynlik mynwerkers wat self die smeltwerk doen.
Die geld is deker vir ISIS.
Dit sal interessant wees om staistiek te bekom van wat elke groepering se spesialiteit is.
# Mense handel, prostetusie en verdowingsmiddels ( ?)
# Goudsmokkel ( ?)
# Geldwassery ( ?)
# Plaasmoorde ( ?)
Kan Maroela miskien statistiek byhou en dit van tyd tot tyd deurgee? Dit is slegte nuus in elkgeval maar miskien kan ons tendense waarneem en iets daaruit wys word.
Hierdie goud kom nou uit myne wat onekonomies geraak het om te ontgin. Wys mens net wat kan gedoen word.
Ja nee net soos hulle is sal altyd die ander persoon die skuld gee, nooit hulle wat droog maak nie.
…..nadat doeanebeamptes ‘n wenk opgevolg het. Niemand word vasgetrek sonder wenke nie.
…..sekerheid omseil na gekonkel met lughawe sekuriteit. Word hierdie bewering (of feit) ooit ondersoek?